《送丁太初赴永嘉学正十八韵》
元代·萨都剌

国学崇儒代，人材绝妙年。风云千里骏，日月九重天。

翰苑司抡选，中书属次铨。光荣毛义檄，奋发祖生鞭。

学广儒官制，书传子弟员。宦情依冷掾，官舍拥寒毡。

筮仕无踰此，如君更颖然。永嘉今永郡，多艺夙多贤。

咨访兼留意，英髦孰接肩。旧家疑寂寞，遗业想流传。

会看声华盛，应知德业全。高情何特达，朦目共周旋。

春著花间屐，秋乘柳下船。篇章微点染，山水自清妍。

荐豆登霜柚，充厨载海鲜。洞箫吹月下，玉树立风前。

已作鱼龙变，何嫌雨露偏。群公争荐进，拭目著腾骞。

作者简介：萨都剌（约1272—1355）元代诗人、画家、书法家。字天锡，号直斋。回族（一说蒙古族）。其先世为西域人，出生于雁门（今山西代县），泰定四年进士。授应奉翰林文字，擢南台御史，以弹劾权贵，左迁镇江录事司达鲁花赤，累迁江南行台侍御史，左迁淮西北道经历，晚年居杭州。萨都剌善绘画，精书法，尤善楷书。有虎卧龙跳之才，人称燕门才子。他的文学创作，以诗歌为主，诗词内容，以游山玩水、归隐赋闲、慕仙礼佛、酬酢应答之类为多，思想价值不高。萨都剌还留有《严陵钓台图》和《梅雀》等画，现珍藏于北京故宫博物院。